Flavius Victor
Flavius Victor (quando natus, quando mortuus sit, nescimus) vir militaris ac publicus Romanus saeculi quarti fuit.

Origo et Familia
Victor origine Sarmatica erat et filiam reginae Saracenorum Maviae in matrimonium duxit. Familiaris eius Libanius orator erat.

Cursus honorum 
Victor anno 363 expeditioni Persicae imperatoris Iuliani comes rei militaris interfuit et una cum aliis viris militaribus (Dagalaifo, Flavio Nevitta et Arintheo de novo principe deliberavit, cum Iulianus die 26 Iunii proelio necatus esset. Iovianum imperatorem proposuit. Qui eum ad magistri equitum honorem sustulit. Annis 366 atque 369 cum Gothis manadto Valentis imperatoris de pace et agris agebat. Anno 369 consul erat, una cum Flavio Valentiniano Galate, filiolo Valentis. Anno 377 legatus ad Persas missus est. Anno 378 Valentem Augustum frustra admonuit, ne pugnam contra Gothos committeret et imperatorem inter Proelium Hadrianopolitanum frustra servare nitebatur. Fugit e pugna et in occidentem, Gratiano imperatori occidentali cladem et mortem avunculi Valentis nuntiavit.

Notae

Senatores
Milites Romani antiqui

fr:Flavius Victor